
ΤΕΥΧΟΣ ΔΕΥΤΕΡΟ 


Αρ. Φύλλου 2307 


ΑΠΟΦΑΣΕΙΣ 

Αριθμ. οικ. 28286/450 

Πρόγραμμα επιχορήγησης επιχειρήσεων, φορέων 
και οργανισμών του δημοσίου τομέα, όπως αυτός 
ορίζεται από το άρθρο 51 του ν. 1892/1990 και 
επιχειρήσεων της τοπικής αυτοδιοίκησης πρώτου 
και δευτέρου βαθμού (Δήμων και Περιφερειών) 
του ν. 3852/2010, οι οποίες ασκούν τακτικά οικο¬ 
νομική δραστηριότητα για την απασχόληση μα¬ 
κροχρόνια ανέργων ηλικίας 55-67 ετών. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 74 παρ. 6 του ν. 3863/2010 
«Νέο Ασφαλιστικό Σύστημα και συναφείς διατάξεις, ρυθ¬ 
μίσεις στις εργασιακές σχέσεις»(115 Α'), όπως ισχύει. 

2. Τις διατάξεις του άρθρου 8 του ν. 1545/1985 «Εθνικό 
σύστημα προστασίας από την ανεργία και άλλες διατά¬ 
ξεις » (91 Α'), όπως ισχύει. 

3. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (258 Α'), όπως ισχύει. 

4. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(143 Α'). 

5. Τις διατάξεις της παρ. 1 του άρθρου 27 του ν. 4320/ 
2015 «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνω¬ 
ση της Κυβέρνησης και των Κυβερνητικών οργάνων και 
λοιπές διατάξεις» (29 Α'). 

6. Τις διατάξεις της παρ. 3 του άρθρου 91 του ν. 4461/ 
2017 (38 Α'). 

7. Τις διατάξεις των άρθρων 41 παρ. 1, 47 παρ. 3 και 
90 του Κώδικα Νομοθεσίας για την Κυβέρνηση και τα 
Κυβερνητικά Όργανα, ο οποίος κυρώθηκε με το άρθρο 
πρώτο του π.δ. 63/2005 «Κωδικοποίηση της Νομοθε¬ 
σίας για την Κυβέρνηση και τα Κυβερνητικά Όργανα» 
(ΦΕΚ 98 Α'). 

8. Τον κανονισμό ΕΕ αριθ. 1407/2013 της Επιτροπής 
της 18ης Δεκεμβρίου 2013 σχετικά με την εφαρμογή των 


άρθρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημασίας. 

9. Τ ις διατάξεις της παρ. 2 του άρθρου 12 του π.δ. 80/ 
2016 «Ανάληψη υποχρεώσεων από τους διατάκτες» 
(145 Α'). 

10. Τις διατάξεις του π.δ. 111/2014 «Οργανισμός του 
Υπουργείου Οικονομικών» (178 Α'). 

11. Τις διατάξεις του π.δ. 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (180 Α') όπως ισχύει. 

12. Τις διατάξεις του π.δ. 73/2015 (116 Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

13. Την υπ'αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (2168 Β'). 

14. Την υπ'αριθμ. Υ56/21-10-2015 απόφαση του Πρω¬ 
θυπουργού «Ανάθεση αρμοδιοτήτων στην Αναπληρώ- 
τρια Υπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης Ουρανία Αντωνοπούλου (2281 Β'). 

15. Την υπ' αριθμ. 4589/182/8.11.2011 απόφαση 
Υπουργών Εργασίας, Οικονομικών και Οικονομίας, 
Πρόγραμμα επιχορήγησης επιχειρήσεων της τοπικής 
αυτοδιοίκησης πρώτου και δεύτερου βαθμού (Δήμων 
και Περιφερειών), για την απασχόληση 5.000 ανέργων 
ηλικίας 55-64 ετών (ΦΕΚ Β' 2639). 

16. Το υπ'αριθμ. 11383/13-2-2017 έγγραφο του ΟΑΕΔ 
με το οποίο μας διαβιβάστηκε η με αριθμ. 284/07/ 
07.2.2017 απόφαση του Διοικητικού Συμβουλίου του 
Οργανισμού. 

17. Το υπ'αριθμ. πρωτ. οικ. 7818/11/21-02-2017 έγγρα¬ 
φο της Αποκεντρωμένης Μονάδας Κρατικών Ενισχύσε¬ 
ων του Υπουργείου Εργασίας. 

18. Την υπ'αριθμ. οικ. 14580/569/27-03-2017 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

19. Την υπ'αριθμ. 12975/17-02-2017 βεβαίωση δέ¬ 
σμευσης πίστωσης της Διεύθυνσης Οικονομικών Υπη¬ 
ρεσιών του ΟΑΕΔ. 

20. Την υπ'αριθμ. 383/17-02-2017 απόφαση έγκρισης 
δέσμευσης πίστωσης της Οικονομικής Υπηρεσίας του 
ΟΑΕΔ. (ΑΔΑ: 7Θ1Θ4691Ω2-9ΦΔ). 

21. Την υπ'αριθμ. 7331/308/10-03-2017 απόφαση 
της Υπουργού Εργασίας, Κοινωνικής Ασφάλισης και 

Κοινωνικής Αλληλεγγύης περί έγκρισης ανάληψης υπο¬ 
χρέωσης (ΑΔΑ: Ψ6ΘΤ46501Ω-ΧΛΖ). 

Το γεγονός ότι από τις διατάξεις της παρούσας προ- 
καλείται δαπάνη ποσού ύψους εκατόν είκοσι εκατομ¬ 
μυρίων ευρώ (120.000.000,00€) περίπου, σε βάρος του 
Προϋπολογισμού του ΟΑΕΔ, η οποία καλύπτεται από 
εγγεγραμμένες πιστώσεις στον ΚΑΕ 2493 του προϋπολο¬ 
γισμού του ΟΑΕΔ, η οποία κατανέμεται κατ'έτος ως εξής: 

Για το έτος 2017: 20.000.000 ευρώ. 

Για το έτος 2018: 60.000.000 ευρώ 

Γ ια το έτος 2019:40.000.000 ευρώ, αποφασίζουμε: 

Την κατάρτιση προγράμματος επιχορήγησης επιχει¬ 
ρήσεων, φορέων και οργανισμών του δημοσίου τομέα, 
όπως αυτός ορίζεται από το άρθρο 51 του ν. 1892/1990 
και επιχειρήσεων της τοπικής αυτοδιοίκησης πρώτου 
και δευτέρου βαθμού (Δήμων και Περιφερειών) του 
ν. 3852/2010, οι οποίες ασκούν τακτικά οικονομική δρα¬ 
στηριότητα, για την απασχόληση μακροχρόνια ανέργων 
ηλικίας 55-67 ετών, το οποίο έχει ως εξής: 

Άρθρο 1 

Αντικείμενο προγράμματος- 

Στόχος του προγράμματος 

Σκοπόςτου προγράμματος είναι η δημιουργία 10.000 
νέων θέσεων εργασίας πλήρους απασχόλησης, για την 
απασχόληση μακροχρόνια ανέργων, ηλικίας 55 έως 67 
ετών.Το πρόγραμμα απευθύνεται σε επιχειρήσεις, φορείς 
και οργανισμούς του δημοσίου τομέα, όπως αυτός ορίζε¬ 
ται από το άρθρο 51 τουν. 1892/1990 (ΑΊ 01) και επιχει¬ 
ρήσεις της τοπικής αυτοδιοίκησης πρώτου και δευτέρου 
βαθμού (Δήμων και Περιφερειών) του ν. 3852/2010, οι 
οποίες ασκούν τακτικά οικονομική δραστηριότητα. 

Άρθρο 2 

Πλαίσιο ένταξης - χρηματοδότηση 

1. Οι δαπάνες για την εφαρμογή του προγράμματος 
προβλέπεται να καλυφθούν από τον προϋπολογισμό του 
ΟΑΕΔ (ΚΑΕ 2493) και το κόστος υλοποίησης ως κάτωθι: 

Η μέγιστη δαπάνη θα ανέλθει συνολικά στο ποσό των 
120.000.000 ευρώ και κατανέμεται ως εξής: 

Γ ια το έτος 2017: 20.000.000 ευρώ. 

Γ ια το έτος 2018: 60.000.000 ευρώ 

Γ ια το έτος 2019:40.000.000 ευρώ 

2. Οι ενισχύσεις που προβλέπονται στην παρούσα 
κοινή υπουργική απόφαση χορηγούνται βάσει του κα¬ 
νονισμού (ΕΚ) αριθ. 1407/2013 της Επιτροπής για τις 
ενισχύσεις ήσσονος σημασίας (άθ ιηίηίηηί5). Ειδικότερα, 
σύμφωνα με το άρθρο 3 παρ. 2 του εν λόγω κανονισμού, 
το συνολικό ποσό των ενισχύσεων ήσσονος σημασίας 
που χορηγούνται ανά κράτος μέλος σε μια ενιαία επι¬ 
χείρηση δεν πρέπει να υπερβαίνει το ποσό των 200.000 
ευρώ σε οποιαδήποτε περίοδο τριών οικονομικών ετών. 
Επίσης το συνολικό ποσό των ενισχύσεων ήσσονος ση¬ 
μασίας που χορηγούνται ανά κράτος μέλος σε μια ενιαία 
επιχείρηση που εκτελεί οδικές εμπορευματικές μεταφο¬ 
ρές για λογαριασμό τρίτων δεν μπορεί να υπερβαίνει το 
ποσό των 100.000 ευρώ σε οποιαδήποτε περίοδο τριών 
οικονομικών ετών. Ο σχετικός έλεγχος διενεργείται από 
τον ΟΑΕΔ μετην υποβολή σε αυτόν υπεύθυνης δήλωσης, 
από το δικαιούχο της ενίσχυσης, για οποιαδήποτε άλλη 


ενίσχυση ήσσονος σημασίας την οποία έλαβε η οικεία 
επιχείρηση βάσει του εν λόγω κανονισμού ή άλλων κα¬ 
νονισμών για ενισχύσεις ήσσονος σημασίας κατά τα δύο 
προηγούμενα οικονομικά έτη και κατά το τρέχον οικονο¬ 
μικό έτος και με την οποία υπεύθυνη δήλωση βεβαιώνει, 
επίσης, ότι το συνολικό ποσό των ενισχύσεων ήσσονος 
σημασίας που της έχουν χορηγηθεί κατά το τρέχον και 
τα δύο προηγούμενα οικονομικά έτη, συμπεριλαμβα- 
νομένης της παρούσας ενίσχυσης, δεν υπερβαίνει τα, 
κατά περίπτωση, ανωτέρω αναφερόμενα ποσά (άρθρο 
6, παρ. 1, 3 του κανονισμού 1407/2013). 

Επισημαίνεται ότι το προβλεπόμενο στον κανονισμό 
ανώτατο όριο χορηγούμενης ενίσχυσης αφορά σε «ενι¬ 
αία» επιχείρηση. 

Στην έννοια της «ενιαίας» επιχείρησης περιλαμβάνο¬ 
νται για τους σκοπούς του κανονισμού 1407/2013 όλες 
οι επιχειρήσεις που έχουν τουλάχιστον μία από τις ακό¬ 
λουθες σχέσεις μεταξύ τους: 

α) μία επιχείρηση κατέχει την πλειοψηφία των δικαιω¬ 
μάτων ψήφου των μετόχων ή των εταίρων άλλης επι¬ 
χείρησης, 

β) μία επιχείρηση έχει το δικαίωμα να διορίζει ή να 
παύσει την πλειοψηφία των μελών του διοικητικού, δια¬ 
χειριστικού ή εποπτικού οργάνου άλλης επιχείρησης, 

γ) μία επιχείρηση έχει το δικαίωμα να ασκεί δεσπόζου¬ 
σα επιρροή σε άλλη επιχείρηση βάσει σύμβασης που έχει 
συνάψει με αυτήν ή δυνάμει ρήτρας του καταστατικού 
αυτής της τελευταίας, 

δ) μία επιχείρηση που είναι μέτοχος ή εταίρος άλλης 
επιχείρησης ελέγχει μόνη της, βάσει συμφωνίας που έχει 
συνάψει με άλλους μετόχους ή εταίρους της εν λόγω 
επιχείρησης, την πλειοψηφία των δικαιωμάτων ψήφου 
των μετόχων ή των εταίρων αυτής της επιχείρησης. 

Οι επιχειρήσεις που έχουν οποιαδήποτε από τις σχέ¬ 
σεις που αναφέρονται στα ανωτέρω στοιχεία α έως δ 
με μία ή περισσότερες άλλες επιχειρήσεις θεωρούνται 
επίσης ενιαία επιχείρηση. 

Ως ημερομηνία χορήγησης της συνολικής ενίσχυσης 
νοείται η ημερομηνία της εγκριτικής απόφασης. 

Άρθρο 3 
Ρόλος του ΟΑΕΔ 

Σύμφωνα με το άρθρο 74 παρ. 6 του ν. 3863/2010 
(115 Α'), όπως τροποποιήθηκε με το άρθρο 66 παρ. 6 
του ν. 3996/2011 (170 Α'), είναι δυνατή η ένταξη των 
μακροχρόνια ανέργων ηλικίας 55-67 ετών για εργασία 
στο Δημόσιο Τομέα, όπως αυτός ορίζεται από το άρθρο 
51 του ν. 1892/1990 (101 Α'), στους ΟργανισμούςΤοπικής 
Αυτοδιοίκησης α' και β' βαθμού, καθώς και στις πόσης 
φύσεως επιχειρήσεις αυτών, με απόφαση του Υπουργού 
Εργασίας και Κοινωνικής Ασφάλισης, μετά από γνώμη 
του Δ.Σ. του Ο.Α.Ε.Δ. 

Σύμφωνα με το άρθρο 53 του ν. 4430/2016 (205 Α'), 
όπου στις παραγράφους 6 και 7 του άρθρου 74 του 
ν. 3863/2010 (115 Α'), ως ισχύει, αναφέρεται το πλαίσιο 
ηλικίας«55 έως 64 ετών», αυτό αντικαθίσταται με «55 έως 
67 ετών». 

Με την παρ. 1 του άρθρου 8 του ν. 1545/1985 (91 
Α'), ο ΟΑΕΔ μπορεί να επιδοτεί νέες θέσεις εργασίας σε 

επιχειρήσεις του πρώτου και δεύτερου βαθμού τοπικής 
αυτοδιοίκησης, σύμφωνα με τους όρους και τις προϋ¬ 
ποθέσεις του άρθρου 29 του ν. 1262/1982 (70 Α'), όπως 
ισχύει. 

Μεταξύ των σκοπών του ΟΑΕΔ είναι η ενίσχυση και 
διευκόλυνση της ένταξης του ανθρώπινου δυναμικού 
της χώρας στην αγορά εργασίας, σύμφωνα με τον 
ν. 2956/2001 (258 Α'). 

Άρθρο 4 

Δικαιούχοι, ωφελούμενοι και προϋποθέσεις 
συμμετοχής 
1. Επιχειρήσεις: 

Δικαιούχοι είναι οι επιχειρήσεις, φορείς και οργανι¬ 
σμοί του Δημόσιου τομέα, όπως αυτός ορίζεται με το 
άρθρο 51 του ν. 1892/1990 (101 Α') και οι επιχειρήσεις 
της τοπικής αυτοδιοίκησης πρώτου και δευτέρου βαθ¬ 
μού (Δήμων και Περιφερειών) του ν. 3852/2010, οι οποίες 
ασκούν τακτικά οικονομική δραστηριότητα. Απαραίτητη 
προϋπόθεση για την ένταξη μίας επιχείρησης στο πρό¬ 
γραμμα είναι να μην έχει προβεί σε μείωση του προ¬ 
σωπικού της κατά τη διάρκεια του τριμήνου πριν την 
ημερομηνία υποβολής της αίτησης χρηματοδότησης 
(ημερολογιακά). Ως μείωση προσωπικού κατά το τρίμηνο 
που προηγείται της ημερομηνίας υποβολής της αίτησης 
χρηματοδότησης θεωρείται: 
α. η καταγγελία της σύμβασης εργασίας, 
β. η αλλαγή του καθεστώτος απασχόλησης από πλήρη 
σε μερική ή σε εκ περιτροπής απασχόληση. 

Σε αυτές τις περιπτώσεις, η επιχείρηση προκειμένου να 
ενταχθεί στο πρόγραμμα πρέπει να καλύψει τη μείωση 
έως την ημερομηνία υποβολής της αίτησης συμμετοχής 
στο πρόγραμμα. 

Σε περίπτωση που η επιχείρηση έχει προβεί σε μείω¬ 
ση του προσωπικού της αλλά έχει προβεί σε προγενέ¬ 
στερη νέα πρόσληψη υπαλλήλου, μέσα στον ίδιο μήνα 
που έχει λάβει χώρα η μείωση, μπορεί να ενταχθεί στο 
πρόγραμμα. Η ανωτέρω δέσμευση ισχύει και για το 
χρονικό διάστημα από την ημερομηνία υποβολής της 
αίτησης μέχρι την ημερομηνία ένταξης της επιχείρησης 
στο πρόγραμμα. 

Δεν θεωρείται μείωση προσωπικού κατά το τρίμηνο 
που προηγείται της ημερομηνίας υποβολής της αίτησης: 

α. η καταγγελία σύμβασης εργασίας λόγω συνταξιο- 
δότησης, 

β. η καταγγελία σύμβασης εργασίας αορίστου ή ορι¬ 
σμένου χρόνου (πριν τη λήξη της) που οφείλεται σε 
σπουδαίο λόγο που αφορά στον εργαζόμενο (μήνυση 
για αξιόποινη πράξη), 
γ. η λήξη σύμβασης ορισμένου χρόνου, 
δ. η οικειοθελής αποχώρηση, 
ε. η φυλάκιση και ο θάνατος. 

Για όλα τα παραπάνω, οι επιχειρήσεις οφείλουν να 
προσκομίσουν τα απαραίτητα δικαιολογητικά. 

Οι ανωτέρω προϋποθέσεις ισχύουν και για επιχει¬ 
ρήσεις που δημιουργήθηκαν μετά από μεταβίβαση ή 
αλλαγή νομικής μορφής ή διάλυση και επαναλειτουρ¬ 
γία στον ίδιο ή σε άλλο χώρο με το αυτό αντικείμενο 
δραστηριότητας. 


Δεν εντάσσονται: 

α. Οσες επιχειρήσεις του δημοσίου τομέα, όπως αυτός 
ορίζεται με το άρθρο 51 του ν. 1892/1990 και επιχειρή¬ 
σεις του πρώτου και δεύτερου βαθμού τοπικής αυτοδι¬ 
οίκησης (Δήμων και Περιφερειών), δεν ασκούν τακτικά 
οικονομική δραστηριότητα. 

β. Οσες επιχειρήσεις, φορείς και οργανισμοί του Δη¬ 
μόσιου τομέα που εξ υπαρχής δεν είχαν υπαχθεί στον 
Δημόσιο Τομέα. 

γ. Οσες επιχειρήσεις, εταιρείες, φορείς και οργανισμοί 
έχουν εξέλθει από τον έλεγχο του Δημόσιου τομέα κα¬ 
τόπιν ειδικών διατάξεων. 

δ.Τα Νομικά Πρόσωπα Δημοσίου Δικαίου, που εξαιρέ¬ 
θηκαν από τον Δημόσιο Τομέα, με νομοθετική ρύθμιση, 
ή όσα, από τη σύσταση τους, δεν υπήχθησαν σε αυτόν. 

ε. Τα Νομικά Πρόσωπα Ιδιωτικού Δικαίου Δημοσίου 
χαρακτήρα και σκοπού, που «εξήλθαν» από τον Δημόσιο 
Τομέα, με νομοθετική ρύθμιση, ή όσα ρητά εξαιρέθηκαν, 
κατά τη σύσταση τους, από αυτόν. 

στ. Οι ανώνυμες εταιρείεςτου Δημοσίου που εξ υπαρ¬ 
χής δεν υπήχθησαν στο Δημόσιο Τομέα, καθώς και οι 
Δημόσιες Επιχειρήσεις και Οργανισμοί (Δ.Ε.Κ.Ο.), που 
«εξήλθαν» από τον Δημόσιο Τομέα, αν και οι Δημόσιες 
Αρχές ασκούν σε αυτές, άμεσα ή έμμεσα, καθοριστική 
επιρροή. 

ζ. Οι ανώνυμες εταιρείες παροχής υπηρεσιών ή παρα¬ 
γωγής αγαθών γενικότερου οικονομικού συμφέροντος, 
οι οποίες εξήλθαν από τον έλεγχο του Δημοσίου ή ουδέ¬ 
ποτε υπήχθησαν σε αυτό και δεν αποτελούν Δημόσιες 
Επιχειρήσεις. 

η.Τα Νομικά Πρόσωπα Ιδιωτικού Δικαίου μη Δημόσι¬ 
ου χαρακτήρα, αλλά κοινωφελούς σκοπού, καθώς και 
τα νομικά πρόσωπα Ιδιωτικού Δικαίου διεθνούς χαρα¬ 
κτήρα (ελληνικοί φορείς διεθνούς χαρακτήρα), τα οποία 
ασκούν έργο γενικότερης σημασίας και για τα οποία εκ¬ 
δηλώνεται η άσκηση του δικαιώματος εποπτείας του 
κράτους. 

Θ. Οι ακόλουθες Δημόσιες Επιχειρήσεις και Οργανι¬ 
σμοί, οι οποίες ευρίσκονται εκτός του δημοσίου τομέα, 
σύμφωνα με την παρ. 5 του άρθρου 1 και το άρθρο 15 
του ν. 3429/2005 (314 Α'): 

αα) Οι εισηγμένες σε χρηματιστήριο ανώνυμες εται¬ 
ρείες, εφόσον το Δημόσιο ή άλλα νομικά πρόσωπα του 
Δημόσιου τομέα συμμετέχουν στο μετοχικό τους κεφά¬ 
λαιο, με οποιοδήποτε ποσοστό συμμετοχής. 

ββ) Οι συνδεδεμένες, με τις εισηγμένες σε χρηματι¬ 
στήριο επιχειρήσεις, ανώνυμες εταιρείες. 

γγ) Οι ανώνυμες εταιρείες, για τις οποίες έχει εκδοθεί 
απόφαση έναρξης διαδικασιών αποκρατικοποίησης 
ι. Επιχειρήσεις εις βάρος των οποίων εκκρεμεί ανάκτη¬ 
ση προηγούμενων κρατικών ενισχύσεων. 

κ. Οι επιχειρήσεις που δραστηριοποιούνται σε τομείς, 
στους οποίους δεν εφαρμόζεται ο καν. 1407/2013 (παρ. 1 
του άρθρου 1). 

λ. Οι επιχειρήσεις που δραστηριοποιούνται στον τομέα 
της αλιείας (στην πρωτογενή αλιεία και στην υδατοκαλ¬ 
λιέργεια). 

μ. Οι επιχειρήσεις που δραστηριοποιούνται στην πρω¬ 
τογενή παραγωγή γεωργικών προϊόντων. 

ν. Οι εποχικές επιχειρήσεις για την πρόσληψη επιχο¬ 
ρηγούμενων ως εποχικό προσωπικό τους. 

2. Ωφελούμενοι 

Ωφελούμενοι είναι άτομα ηλικίας 55-67 ετών που θα 
προσληφθούν από τις επιχειρήσεις που θα ενταχθούν 
στο πρόγραμμα, εγγεγραμμένοι στο Μητρώο ανέργων 
των Υπηρεσιών του ΟΑΕΔ, για χρονικό διάστημα τουλά¬ 
χιστον άνω των δώδεκα (12) μηνών. 

Οι ωφελούμενοι οφείλουν: 

α) να είναι μακροχρόνια εγγεγραμμένοι στο Μητρώο 
ανέργων των Υπηρεσιών του ΟΑΕΔ, ηλικίας 55-67 ετών 
(να έχουν συμπληρώσει το 55ο έτος και το 67ο έτος της 
ηλικίας τους αντίστοιχα) κατά την υπόδειξη τους από το 
αρμόδιο ΚΠΑ2 και μέχρι την πρόσληψή τους. 

β) να έχουν συμπληρώσει το τυποποιημένο έντυπο 
εξατομικευμένης προσέγγισης και να διαθέτουν συμπλη¬ 
ρωμένο ΑΣΔ. 

γ) να είναι Έλληνες πολίτες, πολίτες κρατών- μελών της 
Ε.Ε. (ν. 2431/1996), Βορειοηπειρώτες, ομογενείς και ομο¬ 
γενείς που προέρχονται από την Κωνσταντινούπολη και 
από τα νησιά Ίμβρο καιΤένεδο, χωρίς να απαιτείται πιστο¬ 
ποιητικό ελληνικής ιθαγένειας, υπό την προϋπόθεση ότι η 
ιδιότητα τους ως Ελλήνων κατά το γένος και τη συνείδηση 
αποδεικνύεται με άλλους τρόπους (ν.δ. 3832/1958). 

Για τους πολίτες κρατών μελών της Ε.Ε. απαιτείται η 
γνώση της ελληνικής γλώσσας σε βαθμό επαρκή για 
την άσκηση των καθηκόντων του οικείου κλάδου, η 
οποία αποδεικνύεται με πιστοποιητικό ελληνομάθειας 
(ν. 2413/1996 άρθρο 10 παρ. 1) που χορηγείται από το Κέ¬ 
ντρο ελληνικής γλώσσας: α) ΥΠΕΠΘ Ανδρέα Παπανδρέου 
37,Τ.Κ. 151 80 Αθήνα, τηλ. 210-34 43 384 και β) Καραμα- 
ούνα 1, Πλ. Σκρα, Τ.Κ. 551 32 Θεσσαλονίκη, τηλ. 2310- 459 
101 των κατωτέρω επιπέδων: Α' ΕΠΙΠΕΔΟ/ Α2 ΕΠΙΠΕΔΟ 
(Σ.Ε.): Για την Κατηγορία Υποχρεωτικής Εκπαίδευσης (Υ.Ε.). 

Β'ΕΠΙΠΕΔΟ/ Β1 ΕΠΙΠΕΔΟ (Σ.Ε.): Για την Κατηγορία Δευ¬ 
τεροβάθμιας Εκπαίδευσης (Δ.Ε.) μη Διοικητικού Προσω¬ 
πικού ή και Εργατοτεχνικού Προσωπικού. 

Γ' ΕΠΙΠΕΔΟ/ Β2 ΕΠΙΠΕΔΟ (Σ.Ε.): Για την Κατηγορία 
Πανεπιστημιακής (Π.Ε.) και Τεχνολογικής Εκπαίδευσης 
(Τ.Ε.), μη Διοικητικού Προσωπικού και γιατην Κατηγορία 
Δευτεροβάθμιας Εκπαίδευσης (Δ.Ε.) Διοικητικού Προ¬ 
σωπικού. 

Δ' ΕΠΙΠΕΔΟ/ Π ΕΠΙΠΕΔΟ (Σ.Ε.): Για την Κατηγορία Πα¬ 
νεπιστημιακής (Π.Ε.) και Τεχνολογικής Εκπαίδευσης (Τ.Ε.) 
Διοικητικού Προσωπικού. 

Επίσης, αποδεικνύεται με αντίστοιχο πιστοποιητικό 
του Σχολείου της Ελληνικής Γλώσσας του Αριστοτελείου 
Πανεπιστημίου Θεσσαλονίκης (Πανεπιστημιούπολη, 
Θεσσαλονίκη, Τ.Κ. 54006, τηλ.: 2310/997571-72-76) το 
οποίο χορηγείται ύστερα από σχετική εξέταση του υπο¬ 
ψηφίου ή από άλλη σχολή ή σχολείο ελληνικής γλώσσας. 

Όσοι απέκτησαν την ελληνική ιθαγένεια με πολιτο¬ 
γράφηση δεν μπορούν να προσληφθούν πριν από τη 
συμπλήρωση ενός (1) έτους από την απόκτηση της μέχρι 
την ημερομηνία λήξης της προθεσμίας υποβολής των 
ηλεκτρονικών αιτήσεων. Δικαιούνται να είναι υποψήφιοι 
και όσοι απέκτησαν την ελληνική ιθαγένεια με πολιτο¬ 
γράφηση, αλλά δεν έχει παρέλθει έτος από την απόκτη¬ 
ση της εφόσον μέχρι την απόκτηση της ήταν υπήκοοι 
κράτους μέλους της Ευρωπαϊκής Ένωσης. 


δ) Κατά τη διαδικασία της πρόσληψης τους από την 
δικαιούχο επιχείρηση: 

αα) να μην έχουν καταδικαστεί για κακούργημα και 
σε οποιαδήποτε ποινή για κλοπή, υπεξαίρεση (κοινή ή 
στην υπηρεσία), απάτη, εκβίαση, πλαστογραφία, απι¬ 
στία δικηγόρου, δωροδοκία, καταπίεση, απιστία περί 
την υπηρεσία, παράβαση καθήκοντος, καθ' υποτροπή 
συκοφαντική δυσφήμηση, καθώς και για οποιοδήποτε 
έγκλημα κατά της γενετήσιας ελευθερίας ή έγκλημα οι¬ 
κονομικής εκμετάλλευσης της γενετήσιας ζωής. 

ββ) να μην είναι υπόδικοι που έχουν παραπεμφθεί με 
τελεσίδικο βούλευμα ή κατ'άλλον νόμιμο τρόπο (άρθρο 
43 του ν. 4319/2013) για κακούργημα ή για πλημμέλη¬ 
μα της περίπτωσης α, έστω και αν το αδίκημα αυτό έχει 
παραγραφεί. 

γγ) να μην έχουν στερηθεί λόγω καταδίκης τα πολιτικά 
τους δικαιώματα και για όσο χρόνο διαρκεί η στέρηση 
αυτή. 

δδ) να μην τελούν υπό στερητική δικαστική συμπα¬ 
ράσταση (πλήρη ή μερική), υπό επικουρική δικαστική 
συμπαράσταση (πλήρη ή μερική) και υπό τις δύο αυτές 
καταστάσεις. 

εε) να μην έχουν απολυθεί από θέση δημόσιας υπη¬ 
ρεσίας ή Ο.Τ.Α. ή άλλου Νομικού Προσώπου του Δημό¬ 
σιου τομέα, λόγω επιβολής της πειθαρχικής ποινής της 
οριστικής παύσεως ή λόγω καταγγελίας της σύμβασης 
εργασίας για σπουδαίο λόγο, οφειλόμενο σε υπαιτιότητα 
του εργαζομένου, αν δεν παρέλθει πενταετία από την 
απόλυση. 

στστ) Προκειμένου για ειδικότητες βοηθητικού ή ανει¬ 
δίκευτου προσωπικού, εξαιρούνται από το κώλυμα οι 
υποψήφιοι που έχουν εκτίσει την ποινή ή τα μέτρα ασφα¬ 
λείας που τους έχουν επιβληθεί, έχουν αρθεί ή έχουν 
απολυθεί υπό όρους. 

Δεν είναι δυνατή η υπαγωγή για άτομα που: 

αα) τυχόν τοποθετούνται αναγκαστικά με τις διατάξεις 
του ν. 2643/1998. 

ββ) θα προσληφθούν στο πλαίσιο ένταξης της επιχεί¬ 
ρησης σε οποιοδήποτε άλλο καθεστώς ενίσχυσης για 
την κάλυψη σχετικών συμβατικών της υποχρεώσεων, 
π.χ. επενδυτικό σχέδιο, το οποίο επίσης επιχορηγεί το 
μισθολογικό ή/καιτο μη μισθολογικό κόστος για τα άτο¬ 
μα αυτά, 

γγ) θα προσληφθούν από τους δικαιούχους εργοδότες, 
προκειμένου να διαθέσουν τις υπη ρεσίες τους σε άλλον 
εργοδότη (δευτερογενής ή έμμεσος εργοδότης). 

δδ) θα απασχοληθούν με μίσθωση - σύμβαση έργου 
ή έμμισθη εντολή. 

εε) δεν θα απασχοληθούν με συμβάσεις μισθωτής 
εξαρτημένης εργασίας, σύμφωνα με την κείμενη εργα¬ 
τική νομοθεσία. 

στστ) που προσελήφθησαν από την επιχείρηση μετά 
την ημερομηνία υποβολής της αίτησης. 

Επισημαίνεται ότι οι μακροχρόνια άνεργοι δεν υπο¬ 
βάλλουν οι ίδιοι αίτηση, αλλά υποδεικνύονται με συ¬ 
στατικό σημείωμα από την αρμόδια Υπηρεσία (ΚΠΑ2) 
σύμφωνα με όσα ορίσει η Δημόσια Πρόσκληση. Ως αρ¬ 
μόδια Υπηρεσία ορίζεται η υπηρεσία (ΚΠΑ2) έκδοσης 
της εγκριτικής απόφασης. 

Άρθρο 5 

Διαδικασία υπαγωγής δικαιούχων 

1. Μετά τη δημοσίευση της πρόσκλησης εκδήλωσης 
ενδιαφέροντος οι επιχειρήσεις του δημοσίου τομέα, 
όπως αυτός ορίζεται με το άρθρο 51 του ν. 1892/1990 και 
επιχειρήσεις του πρώτου και δεύτερου βαθμού τοπικής 
αυτοδιοίκησης (Δήμων και Περιφερειών) που διαθέτουν 
κωδικούς πρόσβασης στο πληροφοριακό σύστημα του 
ΟΑΕΔ και που επιθυμούν να ενταχθούν στο πρόγραμμα, 
εφόσον υπάρχουν κενές θέσεις, υποβάλλουν ηλεκτρο¬ 
νικά αίτηση υπαγωγής- εντολή κενής θέσης- υπεύθυνη 
δήλωση, η οποία είναι αναρτημένη στην ιστοσελίδα 
του Οργανισμού (νννννν.ΟΒθά.ςιΐ') και την αποστέλλουν 
μέσω του συστήματος ηλεκτρονικών αιτήσεων (Ιιΐΐρ:// 
3ίΐ.03θό·9Γ/) στο ΚΠΑ ή ΚΠΑ2, που βρίσκεται στην αρμο¬ 
διότητα του οποίου υπάγεται η επιχείρηση, επιλέγοντας 
από τη σχετική στήλη. 

Στην περίπτωση που η επιχείρηση επιθυμεί να επιχο¬ 
ρηγηθεί για άτομο που θα απασχολήσει σε υποκατά¬ 
στημα της, τότε η ηλεκτρονική αίτηση υποβάλλεται στο 
αρμόδιο ΚΠΑ2 του υποκαταστήματος της επιχείρησης. 

Στην περίπτωση που οι ενδιαφερόμενες επιχειρήσεις 
δεν είναι πιστοποιημένοι χρήστες στις Ηλεκτρονικές 
Υπηρεσίες του ΟΑΕΔ, εγγεγραμμένοι χρήστες στο Πλη¬ 
ροφορικό Σύστημα (ροτΐθΙ) του Οργανισμού θα πρέπει 
να επισκεφτούν την Υπηρεσία του ΟΑΕΔ (ΚΠΑ2) στην 
αρμοδιότητα της οποίας ανήκει η έδρα της επιχείρη¬ 
σης για την παραλαβή κλειδαρίθμου προκειμένου στη 
συνέχεια να υποβάλλουν ηλεκτρονική αίτηση για την 
υπαγωγή στο ανωτέρω πρόγραμμα, προσκομίζοντας 
το καταστατικό της επιχείρησης από όπου θα προκύ¬ 
πτει η μετοχική ή/και εταιρική σύνθεση της καθώς και 
το ΑΦΜ της επιχείρησης. Η ανωτέρω διαδικασία μπορεί 
να διενεργηθεί από νόμιμα εξουσιοδοτημένο πρόσωπο. 

Εάν η επιχείρηση διατηρεί υποκαταστήματα τότε κατά 
την έκδοση του κλειδαρίθμου θα πρέπει να δηλώνο¬ 
νται και να καταχωρίζονται όλα τα απαραίτητα στοιχεία 
(δ/νση, τηλ., θΐτωίΙ, ΑΦΜ κ.λπ.) κάθε υποκαταστήματος 
της. Η ηλεκτρονική αίτηση της επιχείρησης επέχει θέση 
Υπεύθυνης Δήλωσης, σύμφωνα με το άρθρο 8 του 
ν. 1599/1986 όσον αφορά στα στοιχεία που περιλαμβά¬ 
νονται και αναφέρονται σε αυτήν. Η επιχείρηση φέρει 
την ευθύνη της πλήρους και ορθής συμπλήρωσης της 
ηλεκτρονικής της αίτησης. Ειδικότερα, υποχρεούται να 
συμπληρώσει τα σχετικά πεδία της ηλεκτρονικής αίτη¬ 
σης με τα στοιχεία που θα οριστούν στην οικεία πρό¬ 
σκληση. Η ανακρίβεια των στοιχείων που δηλώνονται 
από την επιχείρηση στην ηλεκτρονική αίτηση επισύρει 
τον αποκλεισμό της από τη διαδικασία και δεν είναι 
δυνατή η εξέταση τυχόν αντιρρήσεων της. Η αίτηση 
συμμετοχής συνιστά εξουσιοδότηση προς τον ΟΑΕΔ 
για τη χρήση και επεξεργασία των στοιχείων της από τα 
Πληροφοριακά Συστήματα(Π.Σ,) του ΟΑΕΔ, του ΕΡΓΑ- 
ΝΗ (ΠΣ ΣΕΠΕ - ΟΑΕΔ- ΕΦΚΑ) του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, της 
ΓΓΠΣ και του ΕΦΚΑ. 

Σε περίπτωση που μια επιχείρηση ή ένα υποκατάστη¬ 
μα επιχείρησης έχει υποβάλει αίτηση και θελήσει να 
την τροποποιήσει/διορθώσει, τότε μπορεί να υποβάλει 


ηλεκτρονικά νέα αίτηση, η οποία θα ισχύει εφεξής, ακυ¬ 
ρώνοντας κάθε προηγούμενη. Με την ολοκλήρωση της 
διαδικασίας υποβολής της αίτησης χρηματοδότησης η 
επιχείρηση λαμβάνει αποδεικτικό με αριθμ. πρωτ. και 
ημερομηνία υποβολής. Μετά την υποβολή της ηλεκτρο¬ 
νικής αίτησης χρηματοδότησης το Γραφείο Απασχόλη¬ 
σης της αρμόδιας Υπηρεσίας προβαίνει εντός τριάντα 
(30) εργάσιμων ημερών στην αξιολόγηση τους αναφορι¬ 
κά με την πληρότητα ή μη των όρων και προϋποθέσεων 
ένταξης στο ανωτέρω πρόγραμμα. 

Αρμόδιο όργανο γιατην έγκριση της αξιολόγησης και 
την ένταξη ή μη των δικαιούχων επιχειρήσεων είναι ο 
Προϊστάμενος της αρμόδιας Υπηρεσίας, μετά από εισή¬ 
γηση του Γραφείου Απασχόλησης. 

Η αξιολόγηση των αιτήσεων χρηματοδότησης των δυ¬ 
νητικά δικαιούχων είναι άμεση και λαμβάνεται υπόψη ο 
χρόνος υποβολής τους, η πληρότητα των στοιχείων που 
δηλώθηκαν. Η αξιολόγηση των αιτήσεων χρηματοδό¬ 
τησης ανατίθεται από τον Προϊστάμενο της Υπηρεσίας 
ΟΑΕΔ σε υπαλλήλους του Γραφείου Απασχόλησης, οι 
οποίοι εξετάζουν την τυχόν ύπαρξη αποκλίσεων ανά¬ 
μεσα στα στοιχεία της υποβαλλόμενης αίτησης και στα 
στοιχεία που εξήχθησαν καθώς και την τήρηση των όρων 
και προϋποθέσεων της παρούσας (έλεγχος είδους επι¬ 
χειρηματικής δραστηριότητας, μείωση προσωπικού 
σώρευσης και τήρησης κανόνων περί κρατικών ενι¬ 
σχύσεων). Επίσης προβαίνουν, εφόσον απαιτείται, στον 
έλεγχο των αναφερόμενων στην ηλεκτρονική αίτηση της 
επιχείρησης από τα Πληροφοριακά Συστήματα (Π.Σ.) του 
ΟΑΕΔ, το ΕΡΓΑΝΗ (ΠΣ ΣΕΠΕ - ΟΑΕΔ- ΕΦΚΑ) του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης, της Γ.Γ.Π.Σ., του ΕΦΚΑ και του Υπουργεί¬ 
ου Εσωτερικών και Διοικητικής Ανασυγκρότησης (όσον 
αφορά στις περιπτώσεις των πολιτών τρίτων χωρών και 
των ομογενών). 

Το αποτέλεσμα της αξιολόγησης ελέγχεται από τον 
Προϊστάμενο της Υπηρεσίαςτου Γραφείου Απασχόλησης 
(ΚΠΑ2), ο οποίος εκδίδει τη σχετική απόφαση (απόφαση 
ένταξης ή απορριπτική απόφαση). 

Στη συνέχεια το αρμόδιο τμήμα ενημερώνει τον δικαι¬ 
ούχο καθώς και το Γραφείο Παρακολούθησης Ενεργη¬ 
τικών Πολιτικών Απασχόλησης περιοχής αρμοδιότητας 
του δικαιούχου σε περίπτωση εγκριτικής απόφασης. 
Όπου δεν υφίσταται Γραφείο Απασχόλησης τη διαδι¬ 
κασία αξιολόγησης της αίτησης χρηματοδότησης διεκ- 
περαιώνει το Γραφείο Ενεργητικών Πολιτικών Απασχό¬ 
λησης του αρμόδιου ΚΠΑ2 στο οποίο έχει υποβληθεί η 
αίτηση υπαγωγής. 

2. Στην περίπτωση έκδοσης εγκριτικής απόφασης, 
προσδιορίζεται ο ακριβής αριθμός των ατόμων για τα 
οποία αιτείται και δικαιούται να επιχορηγηθεί η επιχεί¬ 
ρηση, σύμφωνα με τα στοιχεία της αίτησης υπαγωγής 
που έχει υποβάλει η επιχείρηση όπως π.χ. ο αιτούμενος 
αριθμός ατόμων (νέες θέσεις εργασίας), στα πλαίσια του 
καθεστώτος ενίσχυσης και θα αποστέλλεται με θ-ιτιβΜ 
στην δικαιούχο επιχείρηση. 

Οι επιχειρήσεις - εργοδότες έχουν τη δυνατότη¬ 
τα αναζήτησης μακροχρόνια ανέργων της ομάδας 
στόχου και σύμφωνα με την υποβληθείσα αίτηση 

χρηματοδότησης -εντολή κενής θέσης - Υπεύθυνη Δή¬ 
λωση μέσω των Ηλεκτρονικών Υπηρεσιών του ΟΑΕΔ με 
κωδικούς πρόσβασης (Ονομασία Χρήστη και Συνθηματι¬ 
κό). Συγκεκριμένα, παρέχεται η δυνατότητα στις ενταγ- 
μένες επιχειρήσεις - εργοδότες μιας νέας διαδικασίας 
αναζήτησης μακροχρόνια ανέργων, μέσω των Ηλεκτρο¬ 
νικών Υπηρεσιών του ΟΑΕΔ με στόχο την άμεση και κα¬ 
λύτερη σύζευξη της προσφοράς και ζήτησης εργασίας. 

Κατά τη διαδικασία αναζήτησης μακροχρόνια ανέρ¬ 
γων, εφόσον ο άνεργος προσληφθεί σε υποκατάστημα 
της επιχείρησης, η δυνατότητα αναζήτησης μακροχρό¬ 
νια ανέργου παρέχεται μόνο στο υποκατάστημα και 
πραγματοποιείται με κωδικούς πρόσβασης του υπο¬ 
καταστήματος (Ονομασία Χρήστη και Συνθηματικό). 
Στην περίπτωση που οι επιχειρήσεις - εργοδότες δεν 
προβούν στην ανωτέρω διαδικασία ο αρμόδιος «δια¬ 
χειριστής» (εργασιακός σύμβουλος), αφού ελέγχει την 
διαθεσιμότητα του εργατικού δυναμικού, σύμφωνα με 
τις προϋποθέσεις που έχουν καθορισθεί για τις θέσεις 
απασχόλησης που ζητά η επιχείρηση, ενημερώνοντας 
σχετικά τον Προϊστάμενο και δυνητικά όλους τους υπό¬ 
λοιπους εργασιακούς συμβούλους της Υπηρεσίας, δύνα- 
ται να υποδείξει ανέργους σύμφωνα με την παρακάτω 
διαδικασία. 

Με στόχο τη σύζευξη προσφοράς και ζήτησης εργα¬ 
σίας, η υπόδειξη των μακροχρόνια ανέργων στις δικαι¬ 
ούχους επιχειρήσεις διενεργείται από τους εργασιακούς 
συμβούλους των Υπηρεσιών (Κ.Π.Α.2) μέσω συστατικού 
σημειώματος και σύμφωνα με: 

α) τη διαδικασία εγγραφής των δικαιούχων στο σύ¬ 
στημα προσφοράς - ζήτησης εργασίας, 
β) την αίτηση - υπεύθυνη δήλωση - εντολή κενής θέ¬ 
σης εργασίας από τη δικαιούχο επιχείρηση και 
γ) τη διαδικασία της εξατομικευμένης προσέγγισης βά¬ 
σει των προτάσεων που εμπεριέχονται στα ατομικά σχέ¬ 
δια δράσης των προς υπόδειξη μακροχρόνια ανέργων. 
Εντός τριάντα (30) ημερών από την έκδοση της εγκριτι¬ 
κής απόφασης υπαγωγής στο πρόγραμμα, η επιχείρηση 
προβαίνει σε πρόσληψη του ατόμου. Η επιχείρηση προ¬ 
βαίνει στην ηλεκτρονική αναγγελία πρόσληψης των υπο- 
δειχθέντων μέσω του συστήματος ΣΕΠΕ-ΟΑΕΔ-ΕΦΚΑ. 

Είναι δυνατή η επιμήκυνση της ως άνω προθεσμίας για 
την αναγγελία πρόσληψης κατά τριάντα (30) ημέρες μετά 
από αίτηση του εργοδότη και ύστερα από απόφαση του 
Προϊσταμένου της Υπηρεσίας. 

Η ίδια διαδικασία θα πρέπει να ακολουθηθεί και σε 
περίπτωση τυχόν αντικατάστασης. 

Σε περίπτωση αποχώρησης του επιχορηγούμενου 
κατά τη διάρκεια του προγράμματος, η επιχείρηση δύνα- 
ται να τον αντικαταστήσει κατόπιν υπόδειξης μακροχρό¬ 
νια ανέργου από την αρμόδια Υπηρεσία. Η επιχείρηση 
προβαίνει σε νέα ηλεκτρονική αναγγελία πρόσληψης 
μέσω του συστήματος ΠΣ ΕΡΓΑΝΗ (ΣΕΠΕ-ΟΑΕΔ-ΕΦΚΑ). 

Για την αποτελεσματικότερη εφαρμογή, υλοποίηση και 
παρακολούθηση του προγράμματος, θα γίνεται από τον 
αρμόδιο υπάλληλο του ΚΠΑ2 ταυτοποίηση των αναγ¬ 
γελιών πρόσληψης της επιχείρησης στο πληροφοριακό 
σύστημα ΕΡΓΑΝΗ και των συστατικών σημειωμάτων με 
τις εγκριθείσες θέσεις. 


Ύστερα από τη λήξη της προθεσμίας για την πρόσλη¬ 
ψη, ο Προϊστάμενος της αρμόδιας Υπηρεσίας Απασχό¬ 
λησης προβαίνει στην έκδοση απόφασης ί) ολικής ανά¬ 
κλησης της εγκριτικής απόφασης, στην περίπτωση που 
η επιχείρηση δεν κάλυψε το σύνολο των αιτηθεισών θέ¬ 
σεων ή μ) τροποποίησης προϋπολογισμού λόγω μερικής 
ανάκλησης θέσεων στην περίπτωση που η επιχείρηση 
κάλυψε μέρος των αιτηθεισών θέσεων. 

Σε περίπτωση που οι θέσεις, που έχει αιτηθεί η επιχεί¬ 
ρηση, δεν καλυφθούν εντός της ανωτέρω προθεσμίας 
θεωρούνται άκυρες και ο Προϊστάμενος προβαίνει σε 
ανάκληση της εγκριτικής απόφασης υπαγωγής. 

Επίσης στην περίπτωση που η επιχείρηση προβεί στην 
πρόσληψη μακροχρόνια ανέργων, οι οποίοι δεν έχουν 
υποδειχθεί με συστατικό σημείωμα από την Υπηρεσία 
(Κ.Π.Α.2) τότε οι προσλήψεις θεωρούνται άκυρες και ο 
Προϊστάμενος προβαίνει σε ανάκληση της εγκριτικής 
απόφασης υπαγωγής. Ο υπεύθυνος διαχειριστής του 
συστήματος ενημερώνει υποχρεωτικά το ηλεκτρονικό 
σύστημα των αιτήσεων και για τις περιπτώσεις της απόρ¬ 
ριψης μιας αίτησης, της απενεργοποίησης της και της 
μερικής ή ολικής ανάκλησης αντίστοιχα. 

Άρθρο 6 

Ποσό και συνολική διάρκεια του προγράμματος 

1. Ως ποσό επιχορήγησης ορίζεται το 50% του μηνι¬ 
αίου μισθολογικού και μη μισθολογικού κόστους του 
ωφελούμενου με ανώτατο όριο τα 600 ευρώ μηνιαίως. 
Για κάθε ημέρα απασχόλησης λιγότερη των 25 ημερών 
το ανωτέρω μηνιαίο ποσό επιχορήγησης, όπως διαμορ¬ 
φώνεται κάθε φορά, μειώνεται κατά 1/25. 

Στο μισθολογικό και μη μισθολογικό κόστος συμπε- 
ριλαμβάνονται οι ακαθάριστες πραγματικές μηνιαίες 
αποδοχές και οι εισφορές που βαρύνουν τον εργοδότη. 

2. Για την πρόσληψη μακροχρόνια ανέργων, η διάρκεια 
της επιχορήγησης ορίζεται στους δώδεκα (12) μήνες με 
δυνατότητα επέκτασης για άλλους δώδεκα (12) μήνες, 
ύστερα από αίτηση που θα υποβάλλει η δικαιούχος επι¬ 
χείρηση εντόςτριάντα (30) ημερολογιακών ημερών από 
τη λήξη του 12μηνου απασχόλησης. 

Άρθρο 7 

Διαδικασία και Όροι καταβολής επιχορήγησης 

1. Υποβολή αίτησης 

Εντός των πρώτων ενενήντα (90) η μερών, που ακολου¬ 
θούν τη λήξη της προθεσμίας υποβολής της Α.Π.Δ. του 
κάθε τριμήνου απασχόλησης, η επιχείρηση υποβάλλει 
την αίτηση με τα σχετικά δικαιολογητικά σε έντυπη ή 
ηλεκτρονική μορφή. Οι επιχειρήσεις που έχουν ενταχθεί 
στο πρόγραμμα για τα υποκαταστήματα τους, υποβάλ¬ 
λουν την αίτηση για την καταβολή της επιχορήγησης 
(για τα υποκαταστήματα) στην Υπηρεσία (ΚΠΑ2) στην 
αρμοδιότητα της οποίας ανήκει το υποκατάστημα που 
απασχολείται ο επιχορηγούμενος. 

Η αρμόδια Υπηρεσία (ΚΠΑ2) προβαίνει στην αναφε- 
ρόμενη στο άρθρο 6 της παρούσας, καταβολή της επι¬ 
χορήγησης αφού ελέγξει τα παρακάτω δικαιολογητικά 
που η επιχορηγούμενη επιχείρηση υποβάλλει: 

α) Κατάσταση που θα περιλαμβάνει: 
αα) Το ονοματεπώνυμο των επιχορηγουμένων βάσει 
του προγράμματος. 

ββ) Α.Μ. ΕΦΚΑ (πρώην ΙΚΑ) και ΑΜΚΑ επιχορηγούμενων, 
γγ) Τη χρονολογία πρόσληψης (ημερομηνία, μήνας, 
έτος). 

δδ) Την ημερομηνία γέννησής τους, 
εε) Τα ημερομίσθια (ημέρες ασφάλισης) που πραγμα¬ 
τοποιήθηκαν κατά μήνα, 

στστ)Το συνολικό μηνιαίο ακαθάριστο ποσό που δικαι¬ 
ούται ο εργαζόμενος, το οποίο δε θα είναι κατώτερο του 
προβλεπόμενου τις οικείες συμβάσεις εργασίας (Εθνική, 
Κλαδικές, Επιχειρησιακές κ.λπ.). 

ζζ) Στήλη της υπεύθυνης δήλωσης με τις υπογραφές 
των επιχορηγουμένων ότι απασχολήθηκαν και πληρώ¬ 
θηκαν το χρονικό διάστημα για το οποίο ζητείται η επι¬ 
χορήγηση. Σε περίπτωση που δεν υπάρχουν οι υπογρα¬ 
φές των εργαζομένων στο υπόδειγμα Β είναι δυνατή η 
καταβολή της επιχορήγησης αρκεί να συνυποβληθούν 
παραστατικά πληρωμήςτων εργαζομένων (υπογεγραμ¬ 
μένες μισθοδοτικές καταστάσεις, αντίγραφα λογαρια¬ 
σμών μισθοδοσίας κ.λπ.). 

β) Αναλυτικές περιοδικές δηλώσεις (Α.Π.Δ.), οι οποίες 
μπορούν να υποβληθούν και σε οπτικό δίσκο (ςά), συ- 
νοδευόμενες με υπεύθυνη δήλωση στην οποία θα δη¬ 
λώνεται ότι τα στοιχεία που εμπεριέχονται είναι αληθή. 

γ) Παραστατικά καταβολής ασφαλιστικών εισφορών 
για το αιτούμενο χρονικό διάστημα. 

δ) Αντίγραφο κατάστασης προσωπικού και ωρών ερ¬ 
γασίας που έχει υποβληθεί ηλεκτρονικά στο σύστημα 
ΠΣ ΕΦΚΑ- Σ.ΕΠ.Ε. - ΟΑΕΔ (Έντυπο Ε4 - ετήσιος πίνακας 
κατάστασης προσωπικού) καθώς και το Ενιαίο Έντυπο 
Ε3 τηςπρόσληψηςτου επιχορηγούμενου (Ε3 Αναγγελία 
Πρόσληψης και Ε4 Συμπληρωματικός πίνακας Προσω¬ 
πικού Νέας Πρόσληψης). 

2. Διενέργεια ελέγχων 

Ύστερα από την υποβολή της αίτησης για καταβο¬ 
λή της επιχορήγησης με τα σχετικά δικαιολογητικά 
σε έντυπη ή ηλεκτρονική μορφή, πραγματοποιείται 
επιτόπιος έλεγχος, μετά την απόφαση ανάθεσης από 
την αρμόδια Περιφερειακή Διεύθυνση, σε ελεγκτές, 
προκειμένου να ελεγχθεί αν η επιχείρηση τηρεί τους 
όρους του προγράμματος, απασχόληση του επιχορη¬ 
γούμενου προσωπικού, κατάσταση μισθοδοσίας του 
προσωπικού κ.λπ. 

Ειδικότερα, στον πρώτο επιτόπιο έλεγχο ελέγχονται 
και τα αναφερόμενα τόσο στην αίτηση υπαγωγής όσο 
και στην Υπεύθυνη Δήλωση του άρθρου 5. Σε περίπτωση 
που δεν τηρούνται οι όροι για την υπαγωγή στο πρό¬ 
γραμμα η Υπηρεσία (ΚΠΑ2) θα προβαίνει στην έκδοση 
απόφασης ανάκλησης της εγκριτικής απόφασης, η οποία 
θα κοινοποιείται στην επιχείρηση. 

Οι αναφερόμενοι έλεγχοι διενεργούνται και πριν από 
την ημερομηνία υποβολής της αίτησης για καταβολή της 
επιχορήγησης, κατά την διάρκεια των τριμήνων, όπως 
αυτά ορίζονται παρακάτω. 

Μετά την διενέργεια των επιτόπιων ελέγχων, τα στοι¬ 
χεία αυτών δύνανται να καταχωρίζονται στο ΟΠΣ του 
ΟΑΕΔ από τους αρμόδιους ελεγκτές. 


Η επιχείρηση οφείλει να τηρεί κατάσταση του συνο¬ 
λικού προσωπικού επιχορηγούμενου και μη, η οποία 
αναζητείται από τους ελεγκτές. 

Οι επαληθεύσεις του προγράμματος (επιτόπιοι έλεγ¬ 
χοι) διενεργούνται σύμφωνα με τις κείμενες διατάξεις. 

Επισημαίνεται ότι το άρθρο 29 «Διοικητική συν¬ 
δρομή Ο.Α.Ε.Δ. - Προστασία ελεγκτών Ο.Α.Ε.Δ.» του 
ν. 4144/2013, ορίζει ότι: «1. Οι πόσης φύσεως διοικητικές 
αρχές, οι δικαστικές υπηρεσίες, οι δημόσιες υπηρεσί¬ 
ες, καθώς και οι υπηρεσίες της τοπικής αυτοδιοίκησης 
υποχρεούνται να παρέχουν κάθε αιτούμενη συνδρομή 
ιδιαίτερα με την παροχή στον Ο.Α.Ε.Δ. μηχανογραφικών 
στοιχείων και πληροφοριών για τη διευκόλυνση της 
άσκησης των αρμοδιοτήτων του. 

2. Κατά τη διάρκεια των επιτόπιων ελέγχων που διε¬ 
νεργούν υπάλληλοι του Ο.Α.Ε.Δ. η ελεγκτική διαδικασία 
δεν παρακωλύεται από τους ελεγχόμενους. 

Ενδεχόμενη παρακώλυση δύναται να αποτελέσει 
λόγο απένταξής τους από το πρόγραμμα ή διακοπής 
της παροχής προς αυτούς. Οι ελεγκτές του Ο.Α.Ε.Δ. δεν 
διώκονται και δεν ενάγονται για γνώμη που διατύπωσαν 
ή πράξη που διενήργησαν κατά την άσκηση των καθη¬ 
κόντων τους.». 

3. Καταβολή της επιχορήγησης 

Η αρμόδια Υπηρεσία (Κ.Π.Α.2), ύστερα από τον σχετι¬ 
κό έλεγχο των δικαιολογητικών και τον επιτόπιο έλεγχο 
προβαίνει στην έκδοση σχετικής εγκριτικής απόφασης 
για την καταβολή της επιχορήγησης. 

Σε περίπτωση που διαπιστωθεί παραγραφή της αξί¬ 
ωσης για συγκεκριμένο ποσό επιχορήγησης λόγω εκ¬ 
πρόθεσμης υποβολής των δικαιολογητικών πέραν της 
προθεσμίας των τριών μηνών από τη λήξη κάθε τριμή¬ 
νου απασχόλησης, τότε ο Προϊστάμενος της αρμόδιας 
Υπηρεσίας του Οργανισμού με απόφαση του θα προβαί¬ 
νει στη μη καταβολή του συγκεκριμένου ποσού. 

Είναι δυνατή η επιμήκυνση της ως άνω προθεσμίας 
κατά ενενήντα (90) ημέρες, ύστερα από απόφαση του 
Προϊσταμένου της Υπηρεσίας. 

4. Όροι 

Η επιχορήγηση θα υπολογίζεται για κάθε μήνα πλή¬ 
ρους απασχόλησης για τους μισθωτούς και για τους ημε¬ 
ρομισθίους το ανώτερο μέχρι είκοσι πέντε (25) ημέρες 
ασφάλισης. 

Κατά τη διάρκεια του προγράμματος, όσον αφορά στο 
δεσμευόμενο επιχορηγούμενο προσωπικό, δεν είναι δυ¬ 
νατή η μετατροπή του καθεστώτος απασχόλησης από 
πλήρη σε μερική ή σε εκ περιτροπής. 

Οι αποδοχές και η ασφάλιση των επιχορηγούμενων 
καθορίζονται απάτην κείμενη εργατική και ασφαλιστική 
νομοθεσία. 

Είναι δυνατόν επιχορηγούμενος να πραγματοποιήσει 
κάτω των 25 ημερομισθίων στην περίπτωση που ο λό¬ 
γος απουσίας αφορά στο πρόσωπο του εργαζόμενου, 
επιχορηγούμενου και μη. 

Οι επιχορηγούμενοι κατά τη διάρκεια του προγράμ¬ 
ματος δεν ασκούν άλλο ελευθέριο ή άλλο επάγγελμα. 
Σε διαφορετική περίπτωση διακόπτεται η επιχορήγηση 
της επιχείρησης για το συγκεκριμένο άτομο και υποδει¬ 
κνύεται άλλο άνεργο άτομο. 

Άρθρο 8 

Χρόνος υποχρεωτικής απασχόλησης - Δεσμεύσεις 

Οι επιχειρήσειςτου Δημόσιου τομέα, όπως αυτός ορί¬ 
ζεται με το άρθρο 51 του ν. 1892/1990 (ΑΊ01) και επιχει¬ 
ρήσεις της τοπικής αυτοδιοίκησης πρώτου και δευτέρου 
βαθμού (Δήμων και Περιφερειών) του ν. 3852/2010 - 
υποχρεούνται να διατηρήσουν μόνο το επιχορηγούμενο 
προσωπικό τους, με το ίδιο καθεστώς απασχόλησης καθ' 
όλη τη διάρκεια του προγράμματος. 

Σε περίπτωση που η επιχείρηση μειώσει το επιχο¬ 
ρηγούμενο προσωπικό της και εφόσον δεν το αντικα¬ 
ταστήσει μέσα σε τριάντα (30) ημέρες, το πρόγραμμα 
διακόπτεται κατά τόσες θέσεις εργασίας όσες μειώθηκε 
το προσωπικό. 

Στην περίπτωση που η επιχείρηση ί. έχει επιχορηγηθεί, 
τότε θα πρέπει να επιστραφεί στον Οργανισμό το ανα¬ 
λογούν ποσό επιχορήγησης σύμφωνα με τη διαδικασία 
που περιγράφεται παρακάτω στο Άρθρο 9 «Διακοπή 
επιχορήγησης -Δημοσιονομική Διόρθωση», ίί. δεν έχει 
επιχορηγηθεί, διακόπτεται το πρόγραμμα δίχως την κα¬ 
ταβολή οποιοδήποτε ποσού. 

Επισημαίνεται ότι και για την αντικατάσταση του επιχο¬ 
ρηγούμενου ατόμου, η επιχείρηση θα πρέπει να υποβά¬ 
λει μόνο με ηλεκτρονικό τρόπο μέσω των Ηλεκτρονικών 
Υπηρεσιών του ΟΑΕΔ με κωδικούς πρόσβασης (Ονομα¬ 
σία Χρήστη και Συνθηματικό) στο ΚΠΑ2 εντολή κενής 
θέσης και να ακολουθηθεί η διαδικασία της εξατομικευ- 
μένης παρέμβασης. Η αντικατάσταση θα γίνεται με άτομο 
ίδιας κατηγορίας με το αρχικά προσληφθέν άτομο. Είναι 
δυνατή η επιμήκυνση της ως άνω προθεσμίας για την 
αντικατάσταση του επιχορηγούμενου ατόμου και της 
σχετικής διαδικασίας (εντολή κενής θέσης κ.λπ.) κατά 
τριάντα (30) ημέρες, μετά από αίτηση της επιχείρησης και 
απόφαση του Προϊσταμένου της Υπηρεσίας (ΚΠΑ2). Δεν 
είναι δυνατή η αντικατάσταση επιχορηγούμενων ανέρ¬ 
γων από τις δικαιούχους επιχειρήσεις, με ανέργους σύμ¬ 
φωνα και με τα οριζόμενα στις Εξαιρέσεις του Άρθρου 4.2. 

Σε περίπτωση μη αντικατάστασης λόγω έλλειψης ει¬ 
δικότητας (που θα διαπιστώνεται από την Υπηρεσία) σε 
επιχορηγούμενη θέση θα διακόπτεται η επιχορήγηση 
μόνο για τη θέση αυτή, χωρίς άλλες επιπτώσεις για τον 
εργοδότη. Στην περίπτωση που αποχωρήσει το επιχο¬ 
ρηγούμενο άτομο εντός του μήνα που προηγείται της 
ημερομηνίας ολοκλήρωσης του προγράμματος, η επι¬ 
χείρηση υποχρεούται μέχρι τη λήξη να προβεί σε αντι¬ 
κατάσταση. 

Επίσης σε περίπτωση στράτευσης, ασθένειας, ανυπαί- 
τιου κωλύματος (π.χ. κυοφορίας - λοχείας), ειδικής άδειας 
προστασίας της μητρότητας, που αφορά στο επιχορη¬ 
γούμενο άτομο, δεν απαιτείται αντικατάσταση, αφού 
η σχέση εργασίας δεν διακόπτεται, υπό τον όρο ότι η 
επιχείρηση θα προσκομίσει στην αρμόδια Υπηρεσία τα 
απαραίτητα δικαιολογητικά. 

Ως μείωση προσωπικού για το επιχορηγούμενο προ¬ 
σωπικό θεωρείται η καταγγελία σύμβασης εργασίας, η 
αλλαγή του καθεστώτος απασχόλησης, όπως επίσης και 
η εθελούσια έξοδος που γίνεται με πρωτοβουλία του 
εργοδότη, μέσω προγραμμάτων παροχής οικονομικών 
κυρίως κινήτρων εθελούσιας εξόδου. Στην περίπτωση 


αυτή, εάν δεν υπάρξει αντικατάσταση του επιχορηγού¬ 
μενου ατόμου για το οποίο έχει δεσμευτεί η επιχείρηση 
σύμφωνα με τις παρ. 2 και 3 του παρόντος άρθρου, εφαρ¬ 
μόζονται οι διατάξεις του Άρθρου 9 «Διακοπή επιχορή¬ 
γησης - Δημοσιονομική διόρθωση». 

Δεν θεωρείται μείωση προσωπικού για το επιχορη¬ 
γούμενο προσωπικό η κενή θέση που οφείλεται σε: 
καταγγελία σύμβασης ορισμένου ή αορίστου χρόνου 
για πειθαρχικούς λόγους (μετά από μήνυση), οικειοθε- 
λή αποχώρηση, θάνατο, φυλάκιση και συνταξιοδότηση 
λόγω γήρατος ή αναπηρίας μισθωτού επιχείρησης. Στο 
πλαίσιο της έρευνας/αξιολόγησης του ανωτέρω προ¬ 
γράμματος, τόσο οι δικαιούχοι (επιχειρήσεις) όσο και οι 
ωφελούμενοι (άνεργοι) πρέπει να παρέχουν τη συγκατά¬ 
θεση τους για την περαιτέρω επεξεργασία (από τις αρμό¬ 
διες υπηρεσίες του Υπουργείου Εργασίας) των προσω¬ 
πικών δεδομένων τους, συμπεριλαμβανομένων και των 
ευαίσθητων, που τηρούνται για τις ανάγκες υλοποίησης 
του παρόντος προγράμματος, για το σκοπό εξαγωγής 
στατιστικών δεδομένων στο πλαίσιο της διενέργειας 
ερευνών και της εκπόνησης μελετών μέσω ερωτηματο¬ 
λογίων για την αξιολόγηση του εν λόγω προγράμματος. 
Σε κάθε περίπτωση έχουν τα δικαιώματα ενημέρωσης, 
πρόσβασης και αντίρρησης σύμφωνα με τις διατάξεις 
των άρθρων 11,12 και 13 του ν. 2472/1997.Τα δεδομέ¬ 
να των ερωτηματολογίων θα αποτελέσουν αντικείμενο 
επεξεργασίας από τις αρμόδιες υπηρεσίες για το σκοπό 
της παρακολούθησης του προγράμματος, προκειμένου 
να εξαχθούν στατιστικά στοιχεία (δείκτες) και για το σκο¬ 
πό της διεξαγωγής των προβλεπόμενων ερευνών και 
αξιολογήσεων. Οι αρμόδιες υπηρεσίες που έχουν την 
ευθύνη επεξεργασίας των δεδομένων των συμμετεχό- 
ντων υποχρεούνται να συμμορφώνονται πλήρως προς 
τις διατάξεις της κείμενης νομοθεσίας για το σκοπό της 
εφαρμογής και υλοποίησης του προγράμματος. 

Άρθρο 9 

Διακοπή επιχορήγησης- Δημοσιονομική Διόρθωση 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε καταβολή 
ποσού της επιχορήγησης στην επιχείρηση οι διατάξεις 
του άρθρου 29 παρ.7 του ν. 1262/1982 (70Α'), όπως ισχύ¬ 
ει, για την απόδοση στον ΟΑΕΔ καθώς και οι διατάξεις της 
με αριθμό 1016784/1299-25/0016/26-02-1997 (Β' 120) 
απόφασης του Υπουργού Οικονομικών, η οποία εκδόθη- 
κε κατ' εξουσιοδότηση της παραγράφου 4 του άρθρου 
106 του Κώδικα Δημοσίου Λογιστικού (ν. 2362/1995) και 
δυνάμει της οποίας η είσπραξη των εσόδων του Ο.Α.Ε.Δ. 
ανατέθηκε στις Δημόσιες Οικονομικές Υπηρεσίες. 

Επισημαίνεται ότι οι κυρώσεις επιβάλλονται αυτοτελώς 
για κάθε φάση του προγράμματος, με την προϋπόθεση 
ότι κατά την επέκταση του προγράμματος στο δωδεκά¬ 
μηνο (12μηνο) απασχόλησης οι κυρώσεις θα επιβληθούν 
αυτοτελώς μόνο εφόσον ο λόγος διακοπής προκόψει 
μετά τη λήξη του πρώτου δωδεκαμήνου απασχόλησης. 

Άρθρο 10 

Παραγραφή αξίωσης 

Σε περίπτωση εκπρόθεσμης υποβολής των δικαιο- 
λογητικών για καταβολή της επιχορήγησης πέραν της 

προθεσμίας των ενενήντα (90) ημερών του μήνα που 
ακολουθεί τη λήξη της προθεσμίας υποβολής της Α.Π.Δ. 
του κάθε τριμήνου, τότε η αξίωση του για το συγκεκρι¬ 
μένο ποσό παραγράφεται χωρίς διακοπή της επιχορή¬ 
γησης, με απόφαση του Προϊσταμένου της αρμόδιας 
Υπηρεσίας Απασχόλησης του Οργανισμού, εφόσον η 
επιχείρηση λειτουργεί και εξακολουθούν να τηρούνται 
οι όροι και προϋποθέσεις του Προγράμματος. 

Είναι δυνατή η επιμήκυνση της ως άνω προθεσμίας 
κατά ενενήντα (90) ημέρες, μετά από απόφαση του Προ¬ 
ϊσταμένου της Υπηρεσίας (ΚΠΑ2). 

Άρθρο 11 

Επιμήκυνση Προγράμματος 

Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημέρες με ισόχρονη δέσμευση 
της επιχείρησης, για μη μείωση προσωπικού, σε περίπτω¬ 
ση α) δικαιολογημένης ασθένειας επιχορηγούμενου εργα¬ 
ζόμενου, β) άδειας άνευ αποδοχών που χορηγείται μετά 
από αίτηση του επιχορηγούμενου εργαζομένου και γ) 
μη λειτουργίας της επιχείρησης λόγω θερινών διακοπών 
(στην περίπτωση που ο επιχορηγούμενος έχει ήδη λάβει 
ή θα λάβει την νόμιμη άδεια του, εκτός του χρονικού δια¬ 
στήματος που η επιχείρηση δεν λειτουργεί λόγω θερινών 
διακοπών). Η επιμήκυνση γίνεται μετά από αίτηση της 
επιχείρησης και απόφαση του Προϊσταμένου της κατά τό¬ 
πον αρμόδιας Υπηρεσίας του ΟΑΕΔ. Επίσης σε περίπτωση 
αντικατάστασης επιχορηγούμενου μισθωτού μέσα στην 
προθεσμία των τριάντα (30) ημερών είναι δυνατή η επι¬ 
μήκυνση του χρόνου επιχορήγησης του εργοδότη κατά 
τριάντα (30) ημέρες για κάθε άτομο που αντικαταστά- 
θηκε, μετά από αίτηση του εργοδότη και απόφαση του 
αρμόδιου Προϊσταμένου της Υπηρεσίας Απασχόλησης. 

Άρθρο 12 

Επίλυση διαφορών 

Οποιαδήποτε διαφορά προκύψει μεταξύ των δικαιού¬ 
χων και των Υπηρεσιών Απασχόλησης του ΟΑΕΔ, επι¬ 
λύεται με απόφαση της οικείας Επιτροπής Εκδίκασης 
Ενδικοφανών Προσφυγών (απόφαση Δ.Σ.: 635/8-3-2016 
(1708 Β') όπως τροποποιήθηκε και ισχύει). 

Οι ενστάσεις υποβάλλονται ηλεκτρονικά μέσω του 
Πληροφοριακού Συστήματος Κρατικών Ενισχύσεων, 
εντός της αποκλειστικής προθεσμίας των τριάντα (30) 
ημερών από την κοινοποίηση των σχετικών αποφάσεων 
που έχουν εκδοθεί από το κάθε φορά αρμόδιο γραφείο 
της Υπηρεσίας. 

Συγκεκριμένα 

α) οι ενστάσεις για την απόρριψη της αίτησης χρημα¬ 
τοδότησης απευθύνονται στο Γραφείο Απασχόλησης της 
αρμόδιας Υπηρεσίας (ΚΠΑ 2 ή τμήματα Απασχόλησης 
Περιφερειακών Διευθύνσεων). Οι επιχειρήσεις μπορούν 
να υποβάλλουν ενστάσεις και στην περίπτωση που η 
αίτηση χρηματοδότησης έχει εγκριθεί με τροποποιη¬ 
μένα στοιχεία (π.χ. αριθμό εργαζομένων που δικαιούται 
η επιχείρηση). 

β) οι ενστάσεις για την απόρριψη καταβολής επιχο¬ 
ρήγησης, απένταξη της πράξης, προτεινόμενη δημο¬ 
σιονομική διόρθωση κ.λπ. απευθύνονται στο Γραφείο 


Παρακολούθησης Ενεργητικών Πολιτικών Απασχόλησης 
της αρμόδιας Υπηρεσίας (ΚΠΑ2). 

Όλες οι υποβαλλόμενες ενστάσεις με τα τυχόν προ- 
σκομιζόμενα δικαιολογητικά εξετάζονται από τον Προ¬ 
ϊστάμενο και τον κάθε φορά υπάλληλο του Γραφείου 
Απασχόλησης ή του Γραφείου Παρακολούθησης Ενερ¬ 
γητικών Πολιτικών Απασχόλησης του ΚΠΑ2.Το αρμόδιο 
όργανο των ΚΠΑ2 που ολοκλήρωσε την αρχική αξιο¬ 
λόγηση του φακέλου της επιχείρησης διαφέρει από το 
όργανο που θα εξετάσει την ένσταση. Μετά τον σχετικό 
έλεγχο γίνεται εισήγηση η οποία αποστέλλεται στο αρ¬ 
μόδιο τμήμα της αντίστοιχης Περιφερειακής Διεύθυνσης 
του Οργανισμού το οποίο θέτει το αίτημα της επιχεί¬ 
ρησης υπόψη της Επιτροπής Εκδίκασης Ενδικοφανών 
Προσφυγών. 

Οι αποφάσεις επί των ενστάσεων, οι οποίες είναι 
επαρκώς αιτιολογημένες και αναφέρουν αναλυτικά τις 
διατάξεις και τους όρους του προγράμματος που πα¬ 
ραβιάστηκαν εκδίδονται από την Επιτροπή Εκδίκασης 
Ενδικοφανών Προσφυγών και κοινοποιούνται στους 
προσφεύγοντες. 

Η Γραμματεία των Επιτροπών Εκδίκασης Ενδικοφανών 
Προσφυγών μετά την εξέταση των ενστάσεων οφείλει 
να γνωστοποιεί τις αποφάσεις τους εγγράφως ή με ηλε¬ 
κτρονικό τρόπο τόσο στους προσφεύγοντες όσο και στο 
Γραφείο Παρακολούθησης Ενεργητικών Πολιτικών της 
αρμόδιας Υπηρεσίας. 

Άρθρο 13 

Διαδικασία παρακολούθησης 
και ελέγχου του προγράμματος 

Οι έλεγχοι στους δικαιούχους του προγράμματος θα 
διενεργούνται από υπαλλήλους του ΟΑΕΔ, σύμφωνα 
με τις κείμενες διατάξεις, οποιαδήποτε χρονική στιγμή, 
προκειμένου να διαπιστωθεί η τήρηση των όρων του 
προγράμματος. Οι έλεγχοι πραγματοποιούνται τόσο πριν 
όσο και μετά την υποβολή της σχετικής αίτησης για την 
καταβολή της επιχορήγησης και οπωσδήποτε μέσα στο 
χρονικό διάστημα αναφοράς (12+12 μήνες). 

Για τους επιτόπιους ελέγχους που πραγματοποιούνται 
κατά τη διάρκεια υλοποίησης του συνολικού προγράμ¬ 
ματος, οι ελεγκτές συντάσσουν σχετικές εκθέσεις, που 
αφορούν τους όρους της ένταξης. Αντίγραφο της έκθε¬ 
σης παραδίδεται στην επιχείρηση. 

Οι ελεγχόμενες επιχειρήσεις υποχρεούνται: 
α) να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους του ΟΑΕΔ σύμφωνα με το 
άρθρο 29 του ν. 4144/2013, 
β) να αποδέχονται όλους τους προβλεπόμενους από 
τα αρμόδια ελεγκτικά όργανα της Ελλάδας και της Ευ¬ 
ρωπαϊκής Ένωσης και την παροχή σε αυτά όλων των 
δικαιολογητικών στοιχείων που ζητούνται, 
γ) να τηρούν τα αποδεικτικά στοιχεία και έγγραφα που 
αναφέρονται στην παρούσα απόφαση για τουλάχιστον 
δέκα (10) έτη από την ημερομηνία χορήγησης της τε¬ 
λευταίας ενίσχυσης δυνάμει του καθεστώτος άθ ηηϊηϊηηϊ5 
(καν. 1407/2013). Τα ΚΠΑ2 στο πλαίσιο υλοποίησης του 
παρόντος προγράμματος υποχρεούνται να τηρούν αντί¬ 
στοιχα τα σχετικά αποδεικτικά στοιχεία και έγγραφα 

που αναφέρονται στην παρούσα απόφαση για τουλά¬ 
χιστον δέκα (10) έτη από την ημερομηνία χορήγησης 
της τελευταίας ενίσχυσης στις δικαιούχους επιχειρήσεις, 
δυνάμει του καθεστώτος άθ ιπίηίιηί5 (καν. 1407/2013), 
σε περίπτωση που αιτηθούν σχετικά οι Υπηρεσίες της 
Ε. Επιτροπής. 

Άρθρο 14 
Τελικές διατάξεις 

1. Με Δημόσια Πρόσκληση που εκδίδεται με απόφα¬ 
ση της Διοικήτριας του Οργανισμού προσδιορίζεται η 
ημερομηνία έναρξης της υποβολής των ηλεκτρονικών 
αιτήσεων για υπαγωγή στο πρόγραμμα και εξειδικεύεται 
ή/και ορίζεται οτιδήποτε δεν αναφέρεται στους όρους 
της παρούσας. 

2. Η προθεσμία υποβολής των ηλεκτρονικών αιτήσεων 
για υπαγωγή στο πρόγραμμα, λήγει αυτόματα μέσω του 
ηλεκτρονικού συστήματος αιτήσεων, ύστερα από την κά¬ 
λυψη των κατανεμηθεισών θέσεων. Μετά την αυτόματη 
λήξη της αναφερόμενης προθεσμίας, συνεχίζεται η υπο¬ 
βολή των αιτήσεων για αριθμό θέσεων που αντιστοιχεί 
μέχρι το 30% των αρχικά κατανεμηθεισών θέσεων. Στην 


περίπτωση αυτή οι θέσεις παραμένουν σε στάδιο αναμο¬ 
νής και ικανοποιούνται με βάση την ημερομηνία υποβο- 
λήςτων αιτήσεων, εφόσον δημιουργηθούν κενές θέσεις. 

3. Η Διοικήτρια του Οργανισμού δύναται με απόφαση 
της να αναστείλει, να συνεχίσει και να λήξει την προθε¬ 
σμία υποβολής των ηλεκτρονικών αιτήσεων για υπαγω¬ 
γή στο πρόγραμμα. 

4. Περαιτέρω λεπτομέρειες εξειδικεύονται με τη Δη¬ 
μόσια Πρόσκληση που θα εκδοθεί για την υλοποίηση 
και εφαρμογή του προγράμματος. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2017 

Οι Αναπληρωτές Υπουργοί 

Εργασίας, Κοινωνικής 

Ασφάλισης και Κοινωνικής 

Αλληλεγγύης Οικονομικών 

ΟΥΡΑΝΙΑ ΑΝΤΩΝΟΠΟΥΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























